CELEX: C2005/155/51
Language: sk
Date: 2005-06-25 00:00:00
Title: Vec T-155/05: Žaloba podaná 18. apríla 2005: Robert Steinmetz proti Komisii Európskych spoločenstiev

25.6.2005   
            
            
               SK
            
            
               Úradný vestník Európskej únie
            
            
               C 155/26
            
         Žaloba podaná 18. apríla 2005: Robert Steinmetz proti Komisii Európskych spoločenstiev
   (Vec T-155/05)
   (2005/C 155/51)
   Jazyk konania: francúzština
   Robert Steinmetz, bydliskom v Luxemburgu, v zastúpení: Joëlle Choucroun, advokátka, ktorá si zvolila adresu na doručovanie v Luxemburgu, podal 18. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil rozhodnutie Komisie z 10. januára 2005, ktoré sa týkalo odpovede na sťažnosti žalobcu R/376/04 z 29. apríla 2004 a R/857/04 z 20. augusta 2004,
            
         
               2.
            
            
               zaviazal Komisiu uhradiť žalobcovi 26,19 EUR,
            
         
               3.
            
            
               priznal žalobcovi symbolické jedno euro ako náhradu nemajetkovej ujmy spôsobenej napadnutým rozhodnutím,
            
         
               4.
            
            
               zaviazal Komisiu Európskych spoločenstiev nahradiť trovy konania v tomto stupni.
            
         Žalobné dôvody a hlavné tvrdenia
   Žalobca v prejednávanej veci namieta, že orgán oprávnený menovaním zamietol jeho žiadosť o vyúčtovanie výdavkov na služobnú cestu a o úhradu 29,19 EUR, ktoré mu boli neoprávnene strhnuté zo mzdy za marec 2005. V tomto kontexte tiež namieta, že sa nevyhovelo jeho žiadosti o pomoc podanej v súlade s článkom 24 Služobného poriadku.
   V tejto súvislosti sa uvádza, že 29. júla 2003 sa žalobca v Bruseli zúčastnil na činnosti výberovej komisie, ktorej bol predseda. Dopravoval sa prenajatým vozidlom, ktoré mu dala k dispozícii Komisia. Pri návrate do Luxemburgu natankoval plnú nádrž pohonnou látkou, pričom dôvodom tejto žaloby je práve chyba na pokladničnom lístku pokiaľ ide o čas, ktorý je na ňom vyznačený.
   Na podporu svojich tvrdení žalobca namieta:
   
               —
            
            
               porušenie článkov 24, 62, 64 a 71 Služobného poriadku, článku 11 jeho prílohy VII a ustanovení „Pokyny pre služobné cesty“ (Rozhodnutie Komisie z 23. mája 2003) a „Pokyny pre vyúčtovanie výdavkov zo služobných ciest“ z marca 2003,
            
         
               —
            
            
               porušenie povinnosti ochrany legitímnej dôvery,
            
         
               —
            
            
               existenciu zjavných pochybení v posúdení v prejednávanej veci.